Citroën CX

Citroën CX je automobil vyššej strednej triedy, ktorý vyrábala francúzska automobilka Citroën v rokoch 1974 až 1989. Vyrábal sa v prevedeniach Berline (fastback), Prestige alebo Limousine (predĺžená verzia) a Break (kombi).  Počas 16 rokov produkcie bolo vyrobených 1 169 695 kusov. Model bol faceliftovaný v roku 1980 a druhýkrát v roku 1986.

CX bol priekopníckym napríklad vďaka degresívnemu systému riadenia DIRAVI s automatickým návratom do nulovej polohy, predstavil tiež nové ergonomické ovládanie prvkov na palubnej doske. Automobil je považovaný za posledný skutočný Citroën, pred tým ako kontrolu nad automobilkou prevzal v roku 1976 Peugeot.

Automobil bol k dispozícii ako štvordverový fastbacksedan alebo kombi (Break). Z modelu Break vychádzali neskôr verzie CX v štátnych službách ako ambulancia a polícia. Model CX používal jedinečný hydropneumatický samovyrovnávací systém odpruženia. Ten zabezpečoval vysoký komfort a stabilnú svetlú výšku vozidla, ktorú bolo možné ručne meniť.

CX si získal nepriaznivú reputáciu kvôli prvotným závadám na vybavení a nákladnej prevádzke, pričom paradoxne poruchové boli súčasti ako elektrické vedenie a konektory, štartér, závesy dverí a nie sofistikované hydropneumatické odpruženie. Automobilka okamžite reagovala a po 4 rokoch výroby prišiel prvý facelift, predajnosť CX však už nenávratne poklesla.

Americký trh a posledný Citroën 

V roku 1974 Citroën ukončil dovoz automobilov pre americký trh. Americká vláda (NHTSA - National Highway Traffic Safety Administration) vydala nariadenie v ktorom zakázala automobily s meniteľnou svetlou výškou. Americká vláda si podobnými nariadeniami už v minulosti chránila svoj trh pred dovozom, napríklad vydaním zákazu aerodynamického prekrytia svetlometov, natáčania svetlometov a použitím minerálneho oleja pre brzdovú sústavu pri modeli DS.

Odbyt automobilov Citroën tak náhle poklesol o viac ako 40%. V tej dobe príchod palivovej krízy v Európe znížil odbyt až o viac ako 70%. Nákladný vývoj wankelových motorov bol ukončený a akcionári Citroënu požiadali rodinu Peugeotovcov o záchranu automobilky. Vznikla tak spoločnosť PSA Peugeot Citroën. Napriek zákazu vzniklo niekoľko firiem, zaoberajúcich sa úpravou CX a dovozom pre americký trh. Napriek nulovej servisnej sieti, reklame a propagácií sa vyviezlo približne 1000 kusov modelu CX do USA a Kanady.

CX v rokoch 
1974 - predstavenie modelu CX na Parížskom autosalóne.
1974 - model DS disponoval výkonným 2,3 litrovým motorom s výkonom 105 kW (141 k) ale CX iba karburátorovými motormi 2,0 a 2,2 l.
1975 - sa stal model CX Európskym automobilom roka
1976 - Príchod naftovej verzie, podiel naftovej verzie v predaji bol 30%
1976 - predstavenie poloautomatickej prevodovky C-matic
1976 - krach Citroënu, majitelia požiadali rodinu Peugeot o odkúpenie a záchranu firmy
1977 - model CX GTi dostal nový motor s elektronicky riadeným vstrekovaním Bosch L-Jetronic s výkonom 128 k (95 kW)
1981 - bola zavedená protikorózna ochrana vo forme zinkovania celej karosérie a plne automatická prevodovka.
1983 - model dostal motor CX 2,5 Turbo D, ktorý ho robil najrýchlejším naftovým automobilom na svete (195 km/h).
1984 - CX GTi Turbo dosahoval rýchlosť 220 km/h a tak bol konečne naplno využitý potenciál karoséria a pruženia.
1985 - model prešiel menšou modernizáciou, faceliftom.
1986 - CX GTi Turbo 2 bol vylepšený predchádzajúci model; hlavným cieľom bolo znížiť spotrebu vozidla.
1989 - CX bol nahradený modelom XM, ktorého platformovým dvojníkom PSA bol Peugeot 605.

Motorizácie

CX I. (1974-1986)

CX II. (1986-1989)

Galéria

Iné projekty

Externé odkazy 
 Citroenet.org.uk Stránky automobilu (po anglicky)
 CX Klub majiteľov a priaznivcov automobilu Citroën CX

Zdroj 
 

Automobily vyššej strednej triedy
CX